Kakigōri

Kakigōri () on perinteinen japanilainen jälkiruoka, joka nautitaan yleisesti kesällä. Kakigōriin valmistetaan yleensä ainakin jäästä, siirapista ja maitotiivisteestä, useimmiten kondensoidusta maidosta. Lisäksi kakigōriin tulee yleensä muitakin aineita tyypistä riippuen, esimerkiksi hedelmiä, kermaa, teetä tai mocheja. Joihinkin tyyppeihin voidaan lisätä myös alkoholia.
Kakigōreja myydään kesällä Japanissa hyvin monessa paikassa. Kakigōreja myydään tyypillisesti katukojuissa, kioskeissa, kahviloissa, ravintoloissa ja kakigōrien myyntiin erikoistuneissa liikkeissä. Kakigōrejä myydään joskus myös festivaaleilla tai muissa tapahtumissa. Kakigōrejä tehtiin luultavasti ensimmäisen kerran jo 700-luvun lopulla Japanissa Heian-kaudella. Kakigōristä mainitaan ensimmäisen kerran 1000-luvun alussa Sei Shōnagonin kirjoittamassa "Tyynynaluskirjassa". 
Kakigōri tuli paljon helpommin saataville 1800-luvun lopulla, kun jäätä oli laajemmin saatavilla kesälläkin. Kakigōri alkoi saavuttamaan silloin sen hinnan laskettua ylimystön lisäksi muun kansan, jonka takia kakigōrin suosio kasvoi Japanissa. 2000-luvulle tultaessa Japanin lisäksi jossain muissakin maissa on alettu myymään ja tarjoamaan kakigōriä. Nykypäivänä monissa maissa on kahviloita ja ravintoloita jotka myyvät kakigōriä. Japanissa heinäkuun 25. päivä on omistettu kakigōrille ja se päivä tunnetaan ”kakigōri-päivänä”. 
Historia.
Kakigōria tehtiin luultavasti ensimmäisen kerran jo 700-luvun lopulla Japanissa Heian-kaudella. Silloin kylmempinä kuukausina säästetyt jäälohkareet muotoiltiin oikean laisiksi ja tarjoiltiin pääasiassa siirapin kanssa japanilaiselle ylimystölle kesällä. Kakigōristä kerrotaan ensimmäisen kerran Sei Shōnagonin 1000-luvun alussa kirjoittamassa "Tyynynaluskirjassa". Shōnagon palveli Japanin keisarillisessa hovissa 990-luvulla ja 1000-luvun alussa Heian-kaudella.
Kakigōri tuli paljon helpommin saataville 1800-luvun lopulla, kun jäätä oli laajemmin saatavilla kesälläkin. Yksi syy jään saatavuuden paranemiseen kesällä oli jääkoneen keksiminen 1800-luvun lopulla. Kakigōri alkoi saavuttamaan silloin sen hinnan laskettua ylimystön lisäksi muun kansan, jonka takia kakigōrin suosio kasvoi Japanissa. Ensimmäisen kakigōriä myyvän kaupan uskotaan avautuneen Jokohamassa vuonna 1869. 
Vuoteen 1895 mennessä kakigōriä myyvien liikkeiden määrä oli kasvanut Tokiossa ja Jokohamassa niin paljon, että joskus sanottiin näin: ”Jokaista kymmentä askelmaa kohden on yksi myymälä, joka myy kakigōria Tokiossa ja Jokohamassa.” 1800-luvun loppuun mennessä kakigōristä oli jo saatavilla useita erilaisia makuja ja se maksoi Japanissa 1800-luvun lopussa tyypillisesti noin 1–10 jeniä. 
2000-luvulle tultaessa Japanin lisäksi jossain muissakin maissa on alettu myymään ja tarjoamaan kakigōriä. Esimerkiksi joissain Yhdysvalloissa ja Isossa-Britanniassa sijaitsevissa hotelleissa on 2010-luvun lopulta lähtien tarjottu kakigōriä. Nykypäivänä myös monissa maissa on kahviloita ja ravintoloita jotka myyvät kakigōriä. 
Weathernews teki Japanissa elokuussa 2022 kyselyn, jossa käytettiin älypuhelimien keräämiä tietoja, jolla pystyttiin saada selville kyselyn vastanneen ihmisen olinpaikan lämpötilan. Kyselyssä kysyttiin, että kumman valitset mieluummin: jäätelön vai kakigōrin. Kun lämpötila oli 20 celsiusastetta useimmat ihmiset valitsivat jäätelön kakigōrin sijasta. Kun lämpötila oli 30 astetta vastaajista noin 30 prosenttia ottaisi kakigōrin jäätelön sijasta. Kun lämpötila oli puolestaan 34 astetta tilanne oli muita mitattuja lämpötiloja vastakohtainen ja 52 prosenttia vastaajista valitsisi kakigōrin jäätelön sijasta. Tutkimuksessa havaittiin, että mitä korkeampi lämpötila on sitä todennäköisemmin ihmiset valitsivat jäätelön sijasta kakigōrin. 
Japanissa heinäkuun 25. päivä on omistettu kakigōrille ja se tunnetaan ”kakigōri-päivänä”, koska sen ääntäminen kuulostaa japanin kielessä samalta kuin ”summer ice” (). Toinen syy sille, miksi heinäkuun 25. päivä on kakigōrille omistettu päivä, on se, että sinä päivänä vuonna 1933 Japanissa oli ennätyksellisen korkea lämpötila. 
Valmistus ja myynti.
Valmistus.
Kakigōri valmistetaan nykyään useimmiten sähkökäyttöisellä koneella. Alun perin kakigōri valmistettiin kuitenkin käsikäyttöisellä koneella. Vaikka nykyään käytetään suurimmaksi osaksi sähkökäyttöisiä koneita kakigōrin valmistukseen, jotkut katukauppiaat voivat edelleenkin käyttään sen valmistukseen käsikäyttöstä konetta. Kakigōriä voi tehdä myöskin kotona, joilloin käytetään yleensä käsikäyttöstä konetta. 
Kakigōri valmistetaan perinteisesti puhtaasta jäästä, johon ei ole lisätty mitään ylimääräisiä makuja tai muita aineita. Jää kakigōriin saadaan usein luonnollisesti, ja sitä temperoidaan ja muokataan myöhemmin, jotta saavutetaan mahdollisimman hyvän laatuinen jää sen höyläystä varten. Jäätä kakigōriin voidaan myös tehdä, esimerkiksi jäädyttämällä vettä. Ennenkun keksittiin tarpeeksi kylmä paikka säilöä jäätä kesällä, jäätä säilöttiin useimmiten kylmissä luolissa, kellareissa tai hieman kellaria muistuttavissa erityisissä rakennuksissa, jotka olivat tarkoitettu jään säilyttämiseen ympäri vuoden. 
Kakigōriin laitetaan lähes aina jään lisäksi siirappia ja maitotiivistettä, yleisimmiten kondensoitua maitoa. Joihinkin kakigōri tyyppeihin voi tulla lisäksi muun muassa erilaisia hedelmiä, suklaata, kermaa, teetä, mocheja tai jopa alkoholia. Alunperin kakigōreihin ei laitettu jään ja siirapin lisäksi lähes mitään muuta, mutta aikojen kuluessa kakigōri tyyppejä on tullut paljon erillaisia, joissa on perinteisten ”pääaineiden” lisäksi lisätty myös paljon muita ruoka-aineita. 
Myynti.
Kakigōriä myydään tyypillisesti katukojuissa, kioskeissa, kahviloissa, ravintoloissa ja kakigōrien myyntiin erikoistuneissa liikkeissä. Kakigōriä myydään joskus myös festivaaleilla tai muissa tapahtumissa, esimerkiksi Japanissa matsuri ja obon -tapahtumissa. Lämpiminä kesäkuukausina kakigōria myydään käytännössä kaikkialla Japanissa. Kakigōriä valmistetaan usein myös kotona. 
Kakigōriä tarjoillaan joskus suolaisten katuruokien, kuten yakisoba ja takoyakin kanssa. Jotkut ravintolat ja kahvilat tarjoilevat jälkiruokaa esimerkiksi jäätelön ja punapaputahnan kanssa. Kakigōri on yksi Japanin suosituimmista jälkiruuista ja kesäherkuista. Kanji-merkillä 氷 varustettu lippu on Japanissa yleinen ja perinteinen tapa, jolla liike osoittaa tarjoilevansa tai myymänsä kakigōria. 
Joitakin typpejä.
Shirokuma.
Shirokuma () on kakigōrin tyyppi, joka valmistetaan jäähileistä, kondensoidusta maidosta, mochista, yleensä adsukipapuista valmistetusta makeasta paputahnasta ja hedelmistä. Shirokumaahan käytettyjä hedelmiä on usein mandariini, kirsikka, ananas, viinirypäle ja rusina. 
Shirokuma on ollut suosittua Japanissa erityisesti Kagoshimassa ja muuallakin Kagoshiman prefektuurissä Edo-kauden puolivälistä lähtien. Shirokuma on nykyäänkin hyvin tunnettu ja suosittu jälkiruoka japanilaisten keskuudessa. Shirokuma (しろくま) tarkoittaa japaniksi valkoista karhua eli jääkarhua. Nimen alkuperästä on ollut erilaisia teorioita. 
Erään kertomuksen mukaan Shirokuma oli peräisin Kagoshimassa sijaitsevasta ravintolasta joka alkoi eräänä päivänä myydä kakigōria. Aluksi ravintolan kakigōri-annos oli ollut suhteellisen vaatimaton eikä siinä ollut paljon aineita. Ravintola kuitenkin jatkoi kakigōrin kehittelyä ja eräänä päivänä he lisäsivät kakigōriin kondensoitua maitoa, mutta he huomasivat, että kakigōristä tullut liian makeaa.
Ravintola kuitenkin jatkoi kakigōri-annoksen kehittelyä ja toistuvien parannusten jälkeen he löysivät tarpeeksi hyvän maun ja syntyi Shirokuma. Tämän jälkeen ravintola löysi hedelmiä kakigōriin täytteiksi antamaan sille enemmän väriä ja huomasivat, että ylhäältä katsottuna se näytti aivan valkoiselta karhulta, mistä keksivät ruokalajin nimen Shirokuma, joka tarkoittaa japaniksi valkoista karhua jolla tarkoitetaan jääkarhua.
Ujikintoki.
Ujikintoki () on kakigōrin tyyppi, joka valmistetaan jäästä, vihreän teen siirapista, yleensä adsukipapuista valmistetusta makeasta paputahnasta, mochista ja vihreän teen makuisesta jäätelöstä. Ujikintoki on nimetty Kioton prefektuurissa sijaitsevan Ujin kaupungin mukaan, joka on tullut kuuluisaksi heidän vihreästä teestään ja Sakata Kintokista, joka tunnetaan japanilaisessa kansanperinteessä nimellä Kintarō. 
Yakigori.
Yakigori () on kakigōrin tyyppi, jonka päälle kaadetaan viiniä, usein konjakkia ja tämän jälkeen se sytytetään hetkellisesti pinnasta tuleen. Yakigorin päälle laitetaan toisinaan myös karamellikastiketta, jäätelöä, mansikoita tai ananasta.